יוסי טולדו

שמאל|ממוזער|180px|יוסי טולדו עם רויטל זלצמן והילה זיתון, "מנדראגולה"
יוסי טולדו (נולד ב-24 באוגוסט 1968) הוא שחקן ומדבב ישראלי.

ביוגרפיה
יוסי טולדו נולד באיסטנבול, טורקיה, ועלה עם משפחתו לישראל בגיל שנתיים. הוא גדל בבת ים, שם למד בבית ספר יסודי יצחק שדה ובמגמת חשמל ואלקטרוניקה בתיכון אורט מילטון. הוא סיים את בית הספר עם תעודת עוזר חשמלאי. בצבא שירת בתחילה בטכני של חיל האוויר ואחר-כך עבר לשרת כעובד רס"ר בגלי צה"ל. בתקופתו שירתו בתחנה אברי גלעד, ארז טל, דורי בן זאב וגיא פינס, וטולדו קריין ג'ינגלים לתוכניותיהם.

בתום שירותו הצבאי החל לעבוד בצוות הווי ובידור באילת במלון "המלך שלמה", שם שהה שמונה חודשים. ביחד עם שני חברים שעבדו איתו במלון, ניגש לאודישנים למחזמר "שיער" בבימויו של צדי צרפתי, שהציג בסינרמה, ושלושתם התקבלו. גרי בילו ראה את המחזמר והזמין את טולדו ללמוד בבית צבי. טולדו למד בבית צבי בשנים 1991–1994.

בבית צבי פגש טולדו את חנוך רוזן שהיה מורה שם. הם עבדו ביחד על מופע פנטומימה בשם "סיפורו של זרע", תחילתו בתרגיל בכיתה, שהפך למופע פנטומימה בן שעה וחצי שהציג ב-1994 בבית ליסין. הייתה זו עבודת הבימוי הראשונה של רוזן ותחילתו של שיתוף פעולה ממושך בין השניים. המופע סיפר על זרעונים שרצים בתוך רחם ומנסים לזכות בביצית, אחר-כך הופך הזרעון לילד, מגיע לתיכון, מתחתן וחוזר חלילה. טולדו שיחק בתפקיד הזרעון.

ב-1994 הופיע טולדו בהצגה "תעלולי סקפן" של מולייר בתפקיד הראשי של סקפן.

ב-1995 שיחק בשתי הצגות בתיאטרון באר שבע: בתפקיד פאק בהצגה "חלום ליל קיץ", מאת שייקספיר, בבימויו של שחר סגל; ובתפקיד נפתלי הרץ אימבר בהצגה "הפסנתר של ברטה" מאת מוטי אברבוך, בבימויו של עידו ריקלין. ב-1996 שיחק ב"ספר הג'ונגל" בתור קא הנחש ומלך הקופים.

ב-1998 שיחק בתפקיד הראשי של דון פסקואלה בהצגה "שדים ורוחות", מאת אדוארדו דה פיליפו, בבימויו של מיטקו בוזקוב, שהציגה בתיאטרון הספרייה.

בשנת 2000 שיחק בתפקיד הראשי בהצגה הקומית "מועדון הקופים הירוקים", מאת רוי סמיילס, בבימויה של לי גילת, שהציגה בתיאטרון תמונע. הוא גילם את מני, אחד מארבעה חולי.
ב-2003 שיחק בתפקיד הראשי של פאדינאר ב"כובע הקש האיטלקי", מאת אז'ן לביש, בבימויו של מיטקו בוזקוב, שהציגה בתיאטרון הקאמרי.

בשנת 2005 שיחק בסרט "ג'נאם ג'נאם", בבימויו של חיים בוזגלו. טולדו מגלם בסרט את חייקן, אחד העובדים הזרים ומדבר בסרט טורקית. בין הסרטים הנוספים בהם שיחק היו "ללקק ת'תות", בבימויו של אורי ברבש, בתפקיד חייל (2002) ו"סיפורי בית קפה", בבימויו של עמית ליאור, בתפקיד הבלגי, 2003. שיחק בסרט הילדים "במבוני אין כמוני" בתור זרח מהצמד "זרח ותרח", זוג הגנבים שנגבו מהמלך במבלון את אגוז הזהב המלכותי.
טולדו שיחק בסדרות ותוכניות טלוויזיה שונות, ביניהן "שמש", "הפיג'מות" ו"24/7 תום אבני".

החל מ-2004 החל לשחק בסרטים חרדיים אצל אריאל כהן. הוא השתתף ב"מנין חסר", "הדיסק הצרוב", "נשק שחור" ועוד.

ב-2006 שיחק במופע "One" של ריטה, שביים חנוך רוזן. היה זה המופע המוזיקלי היקר ביותר בתולדות המדינה. טולדו גילם את האיש הלבן, כמו מלאך ששומר על ריטה, מראה לה את הדרך ומלווה אותה.
ב-2007 שיחק בתפקיד הראשי של בלבוש בהצגה "קישקוש בלבוש", ביחד עם להקת ואלרי פאנוב מאשדוד. באותה שנה שיחק בהצגה "ראש משוגע", מאת פול פורטנר, בבימויו של דן רונן. טולדו גילם את יוקי, ספר מוחצן. בתחילת ההצגה מתרחש רצח והחוקר פונה לקהל ומבקש ממנו שיעזור לו לפתור את התעלומה בהסתמך על העלילה עד אז. להצגה יש ארבעה סיומים שונים והשחקנים משחקים אותם לפי הפתרונות שמציע הקהל, טולדו שיחק גם ב"פסטיגל על הזמן" בתפקיד "השען"- הרשע בסיפור שמנסה לקחת את מטבעות הזמן (הווה, עבר, עתיד).

נכון למרץ 2013 משחק יוסי טולדו בחמש הצגות שונות: שיחק במשך 14 שנה (מאז 2002) בתפקיד עוץ לי גוץ לי, בהצגה "עוץ לי גוץ לי", מאת אברהם שלונסקי, בבימויו של רוני פינקוביץ', בתיאטרון הקאמרי.

הוא משחק מאז 2010 בתפקיד ליצן החצר בהצגה "בגדי המלך החדשים", מאת הנס כריסטיאן אנדרסן, שמוצגת בתיאטרון המדיטק. הוא מופיע בהצגה ביחד עם להקת המחול של יורם כרמי מחולון, טולדו הוא השחקן היחידי בהצגה.

מאז 2011 משחק טולדו בשתי הצגות בבית ליסין, בבימויו של גלעד קמחי: "מנדרגולה", מאת יעקב שבתאי על פי מקיאוולי, בתפקיד ניצ'ה (פנטלונה) ו"אחים בדם", פרי עטו של וילי ראסל, בתפקיד מר ליונס.

טולדו משחק במופע "קומיקזה", תחילתו ב-2006 בהצגת "אימפרוגרופ" בתיאטרון הבימה, ובהמשך הקבוצה החלה להופיע בפני קבוצות שונות כוועדי עובדים ובבתי ספר. זהו מופע אימפרוביזציה בו הקהל מציע רעיון והשחקנים מאלתרים לפיו. בשנת 2016 השתתף בסדרה "נעלמים" בתור פיזנטי - עבריין רשע שקשור להרעלת המים, שחטף את דריה דניאלה ושאולי שרצו לגלות מי עומד מאחורי ההרעלות בעיירתם.

בשנת 2024, שב טולדו לגלם את תפקידו כקא הנחש בהצגה ספר הג'ונגל, ששב לבכורה מחודשת, 28 שנה אחרי שעלה לראשונה. גם בהצגה הזאת בדומה לקודמתה, חנוך רוזן היה הבמאי.

טולדו דיבב כמה סרטים וסדרות וכן הקליט קלטות המיועדות לילדים.

 חיים אישיים 
יוסי טולדו נשוי ללימור עופר טולדו, בעבר זמרת בהרכב "ללדין", להם שני ילדים, והם מתגוררים ברמת גן.

תפקידים
 תיאטרון הבימה 
 הצגת בכורה הצגה  תפקיד  מחזאי  במאי 2006 אימפרוגרופ קבוצת שחקנים10 ביולי 1998 1913 וילהלם קריי, מזכירו האישי של הבארון כריסטיאן מאסקה פון בוכוב גדי רול 20 במאי 1998 הדיבוק – בין שני עולמות משולח עיבודו של חנן שניר לש. אנסקי חנן שניר 1995 שלוש אחיות הברון ניקולאי לבוביץ' טוזנבאך צ'כוב שחר סגל 28 בדצמבר 1994 תעלולי סקפן סקפן מולייר רוני פינקוביץ' 1 באוגוסט 1994 נ.ב. החתול שלך מת! פרד ג'יימס קירקווד עמי דיין

 תיאטרון הקאמרי 
 הצגת בכורה הצגה  תפקיד  מחזאי  במאי2013 הם יורים גם בסוסים (קופרודוקציה עם תיאטרון חיפה) דדי ברון רולו 7 באוקטובר 2006 בדנהיים 1939 רקדן אהרן אפלפלד מיכה לבינסון ועמרי ניצן 13 ביולי 2006 יתוש בראש האנגלי ז'ורז' פדו עמרי ניצן 7 בינואר 2005 המלט השחקן שייקספיר 6 במרץ 2003 כובע הקש האיטלקי בתפקיד הראשי של פאדינאר אז'ן לאביש מיטקו בוזקוב 30 בנובמבר 2002 עוץ לי גוץ לי עוץ לי גוץ לי אברהם שלונסקי רוני פינקוביץ' 6 בינואר 2001 לכל השדים והרוחות יצחק בשביס-זינגר מייקל אלפרדס על פי יצחק בשביס-זינגר מייקל אלפרדס 19 במרץ 1999 אשכבה כרוב שמח חנוך לוין אודי בן-משה 15 באוקטובר 1994 ביקור הגברת הזקנה (קופרודוקציה של הקאמרי והבימה) כרטיסן, צלם עיתונות ואיש צוות הטלוויזיה פרידריך דירנמאט עמרי ניצן

 תיאטרון בית ליסין 
 שנה הצגה  תפקיד  מחזאי  במאי 2011 אחים בדם מר ליונס וילי ראסל גלעד קמחי 19 בינואר 2011 מנדרגולה ניצ'ה (פנטלונה) יעקב שבתאי על פי מקיאוולי 22 באפריל 2010 אביב מתעורר הגברים המבוגרים מחזה ופזמונים סטיבן סייטר, מוזיקה דנקן שיק, על פי מחזה מאת פרנק ודקינד 23 במרץ 2009 חלום של לילה בלב קיץ חליל, תיסבי ויליאם שייקספיר 2008 ברודוויי פינת פרישמן דניאל אפרת 15 בפברואר 2002 מה עושים עם ג'ני? פול, ד"ר וולטר ד.ר. ווילד רוני פינקוביץ' 1996 ספר הג'ונגל (מחזמר) קא הנחש, מלך הקופים עיבוד של אפרים סידון לספרו של רודיארד קיפלינג חנוך רוזן 1994 סיפורו של זרע (פנטומימה) הזרע חנוך רוזן

 תיאטרון הספרייה 
 הצגת בכורה הצגה  תפקיד  מחזאי  במאי 2007 ד"ר ג'קיל ומר הייד (מחזמר) ספיידר ולורד סאבאג' לסלי בריקוז מיטקו בוזקוב 3 ביולי 2004 קופקבנה (מחזמר) ריקו קסטלי בארי מאנילו, ג'ק פלדמן וברוס סאסמן משה קפטן 6 בינואר 1998 שדים ורוחות בתפקיד הראשי של דון פסקואלה אדוארדו דה פיליפו מיטקו בוזקוב 25 באפריל 1996 סיבוב מסוכן צ'ארלס סטנטון ג'. ב. פריסטלי

 תיאטרון באר שבע 
 שנה הצגה  תפקיד  מחזאי  במאי 1995 הפסנתר של ברטה נפתלי הרץ אימבר מוטי אברבוך עידו ריקלין חלום ליל קיץ פוק ויליאם שייקספיר שחר סגל

 תיאטרון חיפה 
 הצגת בכורה הצגה  תפקיד  מחזאי  במאי 25 בפברואר 2007 ראש משוגע בתפקיד הראשי של יוקי/טוני פול פורטנר דן רונן 18 ביולי 2007 הר אדוני רפניילו מאת דני הורוביץ על פי ארי דה לוקה דני הורוביץ

 תיאטרון הסינרמה 
 שנה הצגה  תפקיד  מחזאי  במאי 1991 שיער קורוס ג'יימס ראדו וג'רום ראגני צדי צרפתי 1999 חסמבה (המחזמר) סרג'נט טומפסון אסף ובן לוין על פי יגאל מוסינזון אסף לוין

 תיאטרון תמונע 
 שנה הצגה  תפקיד  מחזאי  במאי 2000 מועדון הקופים הירוקים בתפקיד הראשי של מני רוי סמיילס לי גילת

 תיאטרון גל תרבות 
 שנה הצגה  תפקיד  הערות 2007 קישקוש בלבוש בלבוש ביחד עם להקת ולרי פאנוב אשדוד; תפקיד ראשי

 תיאטרון הקונגרס בתל אביב 
 שנה הצגה  תפקיד  מחזאי  במאי 2004 טרזן וג'יין קלייטוןחנוך רוזן 2006 וואן (One) (מופע של ריטה) האיש הלבן M.C. 2007 פסטיגל על הזמן השען הרשע

 תיאטרון המדיטק 
 שנה הצגה  תפקיד  מחזאי  הערות 2010 בגדי המלך החדשים ליצן החצר הנס כריסטיאן אנדרסן ביחד עם להקת המחול של יורם כרמי; השחקן היחידי בהצגה

 תיאטרון צוותא 
 הצגה  מחזאי היה היה מלך שנה לפטירתו של נסים אלוני

 תיאטרון ארצי לנוער 
 הצגה  במאי האי הגיון – וחוץ מזה גזר בום

 תיאטרון אורנה פורת 
 שנה הצגה  תפקיד  מחזאי  במאי 2002–2000 אגדת אוצר המילים מוג אורן נאמן חנוך רעים 2017–הווה טרופותי שועל, ינשוף, נחש, המספר דניאל אפרת (תרגום) רבקה וולמן

 פסטיגלים 
 שנה הצגה  תפקיד  מחזאי  במאי2007פסטיגל על הזמןהשעןחנוך רוזן

 מיקי פלד - סולן הפקות 
+שנההצגהתפקידמחזאיבמאי2008אגדות קסומות על הקרח (Magic On Ice)היה היהעידן עמית

פילמוגרפיה
 קולנוע 
 שנה סרט  תפקיד  במאי 2002 ללקק ת'תות חייל אורי ברבש 2003 סיפורי בית קפה הבלגי עמית ליאור 2005 ג'נאם ג'נאם חייקן חיים בוזגלו

 טלוויזיה 
 שנה תוכנית/סדרה  תפקיד  ערוץ  במאי2023ילדי בית העץ 7שמריהו צדקכאן חינוכיתרועי שגב, שירילי דשא2022ילדי בית העץ 6שמריהו צדקכאן חינוכיתרועי שגב, שירילי דשא2018ילדי בית העץ 2שמריהו צדקכאן חינוכיתשירילי דשא2016נעלמים פיזנטי HOT, ניקלודיאון רני סער 2008 הפיג'מות אלון דל ונתן דך רובי דואניאס 2007 24/7 תום אבני (מוקומנטרי) בתפקיד עצמו HOT, ערוץ הילדים אודי גוטשלק, אייל סלע וגורי אלפי 1997 שמש הכריש יואב צפיר, רובי דואניאס, עופר ויצמן ושירלי שטרן

דיבוב
 שנה סרט/סדרה  תפקיד 1998 באג לייף סלים מולאן לינג 2000 באז שנות אור ממפקדת הכוכב: ההרפתקה מתחילה XR הצילו, אני דג! אבא 2011 קונג פו פנדה 2 לורד שן 2012 העולם על פי דינו ד"ר סנטיגו

קלטות ילדים

 שנה קלטת  תפקיד  מחבר  במאי 2004 טולי בלבולי בארץ פטפטת טימפו מיכל קליין זיו כנרי וחנוך רעים 2005 במבוני אין כמוני זרח הגנב מיכל חזון עופר שפריר 2007 הקרקס של רינת אריק האריה שירה גפן איתן דותן

 קישורים חיצוניים 

 יוסי טולדו באתר עכבר העיר



קטגוריה:ישראלים ילידי טורקיה
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:משתתפי הפסטיגל
קטגוריה:בוגרי אורט מלטון (בת ים)
קטגוריה:בוגרי בית צבי
קטגוריה:שחקני קולנוע חרדי
קטגוריה:שחקני התיאטרון הקאמרי
קטגוריה:ישראלים שנולדו ב-1968